**Covidová diktatúra.**

V nedeľňajšej relácii 10.10.2021 na TA3 diskutovali 4 poslanci parlamentu, z toho 3 lekári o situácii s ochorením Covid 19. Boli to Jana Bittó-Cigániková, Marek Krajči, Vladimír Baláž a Richard Raši. Prekvapilo ma, že hovorili o všetkom možnom: O očkovaní, dokonca povinnom očkovaní, hospitalizáciách, lockodowne, atď., ale nehovorili o dvoch zásadných veciach: 1/O efektívnej liečbe, pretože zásadou úspechu v boji s akoukoľvek chorobou je efektívna liečba. 2/ Nehovorili o imunite ako takej - o kolektívnej imunite, vyplývajúcej z počtu ľudí, ktorí Covid prekonali, ani o imunite jedinca po ochorení. Druhé prekvapenie som zažil pri obednom rádiožurnáli RTVS 12.10.2021, keď nám oznámili počet hospitalizovaných „ v súvislosti s Covidom“. Aký je to pacient „v súvislosti s Covidom?“ Zdravý, či chorý? Asymptomatický, či symptomatický? Pozitívne testovaný, alebo ten, čo test odmietol? Medicína je exaktná veda, používajúca exaktnú terminológiu. Ako kardiológ som za celý svoj život neposlal do nemocnice pacienta „v súvislosti s infarktom“, ale len s precíznou, vyargumentovanou diagnózou. Nejasné pojmy vedú k zakrývaniu pravdy, takže „v súvislosti s Covidom“ môže byť hospitalizovaný aj celkom zdravý človek, alebo niekto so zlomenou nohou. Ak sú nemocnice za Covidových pacientov lepšie platené ako za nekovidových, tak vykazujú pacientov „v súvislosti s Covidom“ jednoducho z ekonomických dôvodov a plne ich chápem. Niekto zámerne takto nastavil systém. Vyprovokovalo ma to k pátraniu v oficiálnej štatistike. Na stránke Ministerstva zdravotníctva SR a NCZI som našiel niektoré čísla, ktoré ma šokovali: V SR od začiatku testovania bolo urobených ku dňu 12.10.2021: 3 708 301 PCR testov a 38 609 940 Ag testov. Viac ako 38 miliónov Ag- testov prakticky za 1 rok! Znamená to, že priemerný dospelý Slovák bol za posledný rok minimálne 8x testovaný Ag testom a 1-2 x PCR testom!!! Testovať človeka 10x za rok je medicínsky nezmysel. Zdraví ľudia musia chodiť na testy, aby dokazovali, že sú zdraví. Je to medicína postavená na hlavu a ukážka prezumpcie viny v praxi: Ak si zdravý, tak to dokáž! Pritom ako dôkaz fungujú nespoľahlivé testy. Z tejto štatistiky sa dá vyčítať, že 1 154 095 PCR testov bolo pozitívnych. Neudávajú počet pozitívnych Ag- testov. Dlhodobo sa ale pohybuje pod 10%. Ak počet pozitívnych stotožním s počtom chorých, tak je oprávnený predpoklad, že Covidovú infekciu už prekonalo 2,5 až 3 milióny Slovákov. Celkový počet ochorení je zásadný štatistický parameter, nikoho to nezaujíma? Asi nie, lebo diskutujúci páni poslanci sa o nich nezmienili ani jedným slovom. Našiel som tam ešte jeden veľmi dôležitý údaj: Podiel pozitívnych PCR a Ag testov plne zaočkovaných: 28,33%. Ejha, ale tu máme vážny problém: Univerzálna efinícia vakcíny hovorí, že vakcína zabraňuje vzniku ochorenia a zabraňuje prenosu ochorenia. A naši drahí očkovaní môžu aj ochorieť, aj ochorenie prenášať. Takže...? Nenašiel som štatistiku recidívy ochorenia, čo má tiež kľúčový klinický význam. Popisuje sa v literatúre, že na Covidovú infekciu môže človek opakovane ochorieť. Podľa dostupných údajov ide o vzácne prípady. Za rok 2020 nahlásilo 12 štátov EÚ do Európskeho centra pre kontrolu chorôb -ECDC- 1887 prípadov možnej reinfekcie. Je zásadnou chybou, ak počet recidív nemáme zdokumentovaný. Ak však pozitivita plne očkovaných je 28,33% a recidívy sú vzácne, je to dôkaz, že imunita, získaná prekonaním Covidu predstavuje efektívnejšiu ochranu pred ochorením, ako očkovanie. A tak sa pýtam, prečo a načo dookola a donekončena títo ľudia musia chodiť na testy a prečo týchto ľudí nútia k očkovaniu? A takých nás je na Slovensku možno 3 milióny. Cena krvného testu na vyšetrenie protilátok je zhruba taká ako PCR testu. Krvný test má spoľahlivosť prakticky 100%, na rozdiel od vysokej chybovosti PCR testu. Krvný test stačí urobiť 1x za 2 mesiace, nie ako PCR, pomaly 3x do týždňa. Prečo tieto fakty kompetentní ignorujú? Na druhej strane, ak z pozitívne testovaných je 28,33% plne očkovaných, tak je to jasný dôkaz, že plne očkovaní sú nebezpečným zdrojom šírenia nákazy, pretože majú neobmedzený prístup kedykoľvek a kamkoľvek. Za takéto rozhodnutia by mal byť hlavný hygienik braný na zodpovednosť. Absurdný je prístup našej vlády k očkovacím preparátom: Kým americký Pfeizer je nekritizovateľný, ruský Sputnik V vyhlásili za nástroj hybridnej vojny. Toto nerobili ani komunisti. Západné lieky v minulom režime boli obmedzene dostupné z dôvodu ceny, ale nikto im nedával ideologickú nálepku, ani najzadubenejší komunista. Zásadné otázky vyvstávajú aj v súvislosti s liečbou. Medzinárodne rešpektovaný protokol FLCC, protokol o liečbe Covidu, hovorí o podávaní Ivermectinu v prevencii aj liečbe ochorenia. FLCC protokol sa odvoláva na 64 štúdií, z toho 31 randomizovaných, zahŕňajúcich 47 617 pacientov. Viď link: www.flccc.net/flccc-ivermectin-in-the-prophylaxis-and-treatment-of-covid-19/ Na naše Ministerstvo zdravotníctva tieto poznatky ešte asi nedošplechli. Za vývoj Ivermectinu dostali jeho objavitelia v roku 2015 Nobelovu cenu. Je povolený na humánne používanie po celom svete, ale na Slovensku je momentálne zakázaný jeho dovoz. Prečo? Aj Ivermectin je u nás zbraňou v hybridnej vojne? MUDr. Etela Janeková liečila Ivermectinom úspešne 188 Covidových pacientov, nezomierali jej, nemuseli byť hospitalizovaní. Košické skúsenosti s aplikáciou Ivermectinu doc. MUDr. P. Toroka a doc. MUDr. J. Firmenta, hlavného odborníka pre anesteziológiu a resuscitáciu sú rukolapné a presvedčivé, len na MZdSR to nikoho nezaujíma! MUDr. Janeková liečila podľa FLCC protokolu, aj košičania sa naň odvolávajú. Štúdie s Ivermectinom sú ignorované, ale Pfeizerovský preparát sa zbožšťuje. Pritom má od Európskej liekovej agentúry -EMA- podmienku do decembra 2023 predložiť záverečnú správu o jednej randomizovanej, placebom kontrolovanej klinickej štúdii. Chápete? Do decembra 2023 aspoň jednu serióznu štúdiu! To čím laikov ohurujú, sú tzv. postmarketingové štúdie, ktoré majú malú vedeckú hodnotu, niektoré žiadnu. A my sme ochotní dávať to aj malým deťom od 5 rokov. Oficiálne dňa 13.10.2021 na Covid zomrelo u nás 20 ľudí. Ak by podaný Ivermectin zachránil život aspoň jednému, tak to malo zmysel. Prečo je Ivermectin zakázaný, pán minister?

MUDr. Štefan Paulov, Nitra.